panchkula police going outside honeypreet collecting evidence - Jurm - Crime News AajTak
सात गाड़ियों के का...
पुलिस जल्द ही हनीप्रीत को फिर से रिमांड के लिए कोर्ट में पेश करेगी
पंचकुला, 07 अक्टूबर 2017, अपडेटेड 16:25 IST
हनीप्रीत को पुलिस रिमांड में 4 दिन बीत चुके हैं. पुलिस यह जानने की कोशिश कर रही है कि वह 38 दिनों तक कहां कहां छुपी रही. पुलिस हनीप्रीत को लेकर उन ठिकानों पर छापेमारी कर रही है, जहां-जहां उसने शरण ली. पुलिस हनीप्रीत को चंडीगढ़ से सटे पंजाब के जीरकपुर, पटियाला रोड की तरफ भी लेकर गई.
पुलिस की गिरफ्त में आई हनीप्रीत कोर्ट के आदेश पर 6 दिन की पुलिस रिमांड पर है. लेकिन चार दिन बीत जाने पर भी हनीप्रीत ने पुलिस के सामने कुछ खास नहीं बताया. हालांकि, पुलिस हनीप्रीत की निशानदेही पर छापेमारी जरूर कर रही है. बीते शुक्रवार को पुलिस ने कहा था कि हनीप्रीत उन्हें गुमराह कर रही है.
अब रिमांड के चौथे दिन पुलिस हनीप्रीत और सुखदीप कौर को 7 गाड़ियों के काफिले में लेकर निकली है. सूत्रों की माने तो पुलिस ने मीडिया को चकमा देने के लिए एक डेमो काफिला भी निकाला है. हनीप्रीत का असली काफिला चंडीगढ़ से सटे जीरकपुर -पटियाला रोड की तरफ जाता हुआ देखा गया.
हालांकि, हनीप्रीत से पूछताछ के लिए पुलिस के पास काफी कम समय बचा है. पुलिस को हनीप्रीत से जानना है कि वह 38 दिन कहां रुकी, किसने उसकी मदद की. पंचकुला दंगे में उसका क्या भूमिका थी.